Lav et referat af nedenstående tekst:

Tekst:
Der er langt mindre mobning på Aalborgs skoler end i resten af landet. Det viser svar fra eleverne i en landsdækkende undersøgelse fra Dansk Center for Undervisningsmiljø. - Det viser, at Aalborg Kommune har ydet en indsats for at forhindre og bekæmpe mobning, siger Karin Villumsen, mobbekonsulent i centret til P4 Nordjylland. I Aalborg føler kun én ud af 50 elever - to procent - sig mobbet meget. Tallet på landsplan er tre gange så stort, viser undersøgelsen, hvor 11.000 elever har svaret. - Men selv to procent er for meget, og mobning er man altid nødt til at have på dagsordenen, når man driver en skole, mener Karin Villumsen. Samme holdning har skoleforvaltningen i Aalborg Kommune, og derfor er der lavet handleplaner mod mobning, på netop de skoler, hvor ondsindede drillerier er et problem. Dansk Center for Undervisningsmiljø giver gode råd mod mobning på hjemmesiden: Sammen mod mobning. dk. /ritzau/

Referat:
Kun to procent af eleverne i Aalborg føler sig meget ramt af mobning. Det er langt under gennemsnittet for resten af landet, viser en undersøgelse.